Bostoni terjer
Bostoni terjer on väike, lühikese kandilise koonu ja püstiste kõrvadega koer. Ta on tugev ja hästi arenenud lihastega. Silmad on üsna suured, ümmargused ja pärani lahti. Bostoni terjer on lühikese karvaga ja esineb eri värvustes, muuhulgas hallikaspruun ja valge, must valgete märgistega. Täpsema teabe saamiseks vaadake tõustandardit. Täiskasvanud isase terjeri kõrgus on 38–43 cm. Kaal ei tohiks ületada 11,5 kg. Nad jagatakse kaalu järgi kolme klassi. Kergekaaluline on alla 6,8 kg, keskmine 6,8–9,1 kg ja raskekaaluline 9,1–11,5 kg.
- suurus: Väike
- gooming: Korra nädalas
- Karva pikkus: Lühike/sile
- karvaajamine: Vähe
- allergiad: Ei
- häälekus: Mitte väga häälekas
- grupp: Tarbekoer
- Liikumisvajadus: Kuni 1 tund
- üksinda: Vähem kui 1 tund
- teised lemmikloomad: Keskmine
- valvamine: Keskmine
Päritolu
Bostoni terjer oli algselt, 19. sajandil Inglise buldogi ja Inglise valge terjeri ristand. Ristamisi tehti veelgi ja Bostoni terjerit aretati edasi. 1893. aasta paiku. Selleks kasutati Inglise bullterjerit, bokserit ja pitbulli ja teisi terjereid. Algselt kaalus bostoni terjer üle 20 kg, kuid ta aretati aina väiksemaks, kuni saavutati suurus, millisena neid täna teame.
Iseloom
Bostoni terjer on elav ja rõõmus koer, kes võib olla otsusekindel ja tugeva tahtega. Nad saavad üldiselt hästi läbi lastega ja neile meeldib mängida, kuid nad võivad olla tormakad. Jälgima peaks, et mängud ei oleks liiga karmid, sest nad võivad endale, eriti silmadele viga teha. Neile meeldib inimeste seltskond ja neist saab kiindunud lemmiklooma. Bostoni terjerid on ka head valvekoerad ja nad ei kipu üleliia klähvima.
Tervis
Äärmuslikel juhtudel võib Bostoni terjeri lapik nägu põhjustada hingamisteede takistusi ja hingamisraskusi. Nagu paljudel teistel tõugudel, võib ka neil esineda erinevaid pärilikke silmahaigusi ja neil võib esineda ajutisi põlvekedra nihestusi (patella luksatsioone).
Liikumisvajadus
See koer ei vaja kuigi palju tegevust, piisab tunnist päevas. Nad ei taha pikki jalutuskäike, kuid neile meeldib omanikega igal pool kaasas käia.
Toitumine
Väikestel koertel on kiire ainevahetus, mis tähendab, et nad kulutavad kiiresti energiat. Neil on aga väike magu, seetõttu peavad nad sööma tihti ja väikeseid koguseid. Väikestele koeratõugudele mõeldud toidud sisaldavad piisaval hulgal peamisi toitaineid ja pisemad palad sobivad hästi väikestele suudele. See ergutab ka närima ja parandab seedimist.
gooming
Bostoni terjeri karvahooldus on lihtne. Surnud karva eemaldamiseks piisab, kui teda spetsiaalse kindaga korra nädalas puhastada. Tegemist on väga puhta tõuga, kes ei erita palju lõhna.